Retningslinjer for støtte til behandlingsreiser i regi av Oppdal Revmatikerforening

Norges- og Oppdal Revmatikerforening organiserer hvert år diverse behandlingsreiser gjennom året. Dette er verdifulle tiltak for alle våre medlemmer. Oppdal Revmatikerforening ønsker å bidra med midler til medlemmene gjennom å støtte medlemmer med å dekke noe av kostnaden man måtte ha i forhold til selve reise/oppholdskostnad.

Norges Revmatikerforbund har også midler man kan søke for å dekke deler av utgiftene. Disse midlene må medlemmet søke på og få svar på før lokalforeninga kan behandle søknad om midler. Lokalforeninga vil være behjelpelig med å søke sentralt.

I løpet av året søker også lokalforeningen om midler fra diverse legat, organisasjoner osv. De midlene som vi da får, går uavkortet til det de er øremerket for, for eksempel, revmauka på Savallen. Deler av prisen for reise/opphold dekkes da av de øremerkede midlene, slik at totalprisen for hvert enkelt medlem blir lavere enn den opprinnelige kostnaden.

1. Det kan søkes støtte til behandlingsreiser i Revmatikerforeningens regi.
2. Det skal søkes om støtte sentralt før man søker lokalt. Vedtak på støtte sentralt skal ligge ved søknaden som sendes lokalt.
3. I søknadsbrevet skal det være en oversikt over kostnad på reise/opphold og hva man eventuelt har fått fra sentralt hold.
4. Det gis inntil kr. 2000 for medlemmet i støtte til revmauka fra lokalforeningen under forutsetning av at foreningen har midler tilgjengelig. Er det søkt om og bevilget midler fra andre øremerket til revmauka vil dette også gå til fratrekk i prisen. Dette kan variere fra år til år. Det gis slik støtte til to resier pr. år
5. Det gis støtte på kr. 4000 for behandlingsreiser utenfor Norge. Disse kan betales ut før reisen. Avlyses eller avbestilles reisen skal støtten betales tilbake. Støtte gis til en reise pr. år. Støtte gis under forutsetning av at lokalforeningen har midler tilgjengelig.
6. Oppdal revmatikerforbund har egen konto for bruk til behandlingsreiser. Styret vedtar fortløpende hvilke inntekter som skal føres ditt.

Eksempel:

Behandlingstur til Savallen: merk at summene ikke er reelle, men kun ment for å vise regnestykket.

Total kostnad pr. medlem kr. 5000
Øremerkede midler fordelt på antall deltakere kr. 1000
Støtte fra sentralt hold kr. 0
Kostnad for medlem kr. 4000
Kr. 2000 støtte fra lokalforening kr. 2000

**Turen vil da koste medlemmet kr. 2000 Merk at prisen kan variere noe, da vi ikke vet hva vi får i øremerkede midler fra år til år.**

Behandlingstur til Alfa Oasis: merk at summene ikke er reelle, men kun ment for å vise regnestykket.

Total kostnad medlem kr. 12000

Øremerkede midler fordelt på antall deltakere kr. 0
Støtte fra sentralt hold (Frank Laugens fond) kr. 4000
Kostnad for medlem kr. 8000
Støtte fra lokalforening kr. 4000

**Turen vil da koste medlemmet kr. 4000**

Søknad sendes e-post til Johanne Foss: johanne.foss@oppdal.com eller melding til Johanne på mob: 938 17 041